|  |  |  |
| --- | --- | --- |
| Prvi.jpg | | 22. III 2018. Број **68/18** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **март 2018.** |

**Просјечна нето плата у фебруару 841 КМ**

**Највиша просјечна нето плата у подручју *Финансијске дјелатности и дјелатности осигурања* 1 354 КМ, а најнижа у подручју *Административне и помоћне услужне дјелатности* 556 КМ**

Просјечна мјесечна нето платазапослених у Републици Српској,исплаћена у фебруару 2018. године износила је841 КМ, а просјечна мјесечна бруто плата 1 349 КМ.

У односу на јануар 2018, просјечна нето плата исплаћена у фебруару 2018. номинално је већа за 1,9%, док је у односу на фебруар 2017. номинално мања за 0,7%.

Посматрано по подручјима, у фебруару 2018. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 354 КМ. Са друге стране, најнижа просјечна нето плата у фебруару 2018. исплаћена је у подручју *Административне и помоћне услужне дјелатности* 556 КМ.

У фебруару 2018. године, у односу на јануар 2018, највећи номинални раст нето плате забиљежен је у подручјима *Информације и комуникације* 44,6%, *Финансијске дјелатности и дјелатности осигурања* 4,0% и *Вађење руда и камена* 3,1%.

Највеће смањење плате, у номиналном износу, забиљежено је у подручјима *Остале услужне дјелатности* 2,9%, *Образовање* 1,3% и *Прерађивачка индустрија* 1,2%.

км



Графикон 1. Просјечнe нето платe запослених по мјесецима

**Мјесечна инфлација у фебруару 2018. године 1,2%**

**Годишња инфлација (II 2018/II 2017) 0,8%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у фебруару 2018. године у односу на претходни мјесец, у просјеку су више за 1,2%, док су на годишњем нивоу, у просјеку више за 0,8%.

Од 12 главних одјељака производа и услуга, више цијене забиљежене су у пет, ниже цијене у четири, док су цијене у три одјељка, у просјеку остале непромијењене.

Највећи раст цијена у фебруару забиљежен је уодјељку *Превоз* (6,0%),усљед повећања цијена горива, а по основу нових прописа о акцизама на нафтне деривате од стране Управе за индиректно опорезивање БиХ, затим у одјељку *Храна и безалкохолна пића* (1,1%) усљед виших цијена у групи воће од 6,5%, у групи поврће од 5,4%, као и у групама свјежа риба, хљеб и житарице и безалкохолна пића од 0,4%. У одјељку *Становање* више цијене забиљежене су групи електрична енергија, плин, и остали енергенти од 1,0%, усљед виших цијена течних горива од 16,7% и плина од 9,1%. Више цијене у фебруару забиљежене су још у одјељку *Здравство* (0,2%), усљед виших цијена у групи фармацеутски производи од 0,3% и у одјељку *Алкохолна пића и дуван* (0,1%), усљед виших цијена у групи алкохолна пића од 0,3%.

У одјељцима *Образовање, Ресторани и хотели* и *Остала добра и услуге* цијене су, у просјеку остале непромијењене.

Највећи пад цијене у фебруару забиљежен је у одјељку *Одјећа и обућа* (1,4%), усљед акцијских цијена на конфекцији и сезонских снижења на обући, затим у одјељку *Намјештај и покућство* (0,2%), усљед нижих цијена у групама текстил за домаћинство и производи за редовно одржавање куће од 0,7%. Ниже цијене забиљежене су још и у одјељку *Рекреација и култура* од 0,2% као и у одјељку *Комуникације* од 0,1%*.*

Графикон 2. Мјесечна и годишња инфлација

**Покривеност увоза извозом (у периоду I-II 2018.) 85,4%**

У фебруару 2018. године остварен је извоз у вриједности од 297 милиона КМ и увоз у вриједности од 399 милиона КМ.

У оквиру укупно остварене робне размјене Републике Српске са иностранством у фебруару ове године, проценат покривености увоза извозом износио је 74,3%. Проценат покривености увоза извозом за прва два мјесеца текуће године износио је 85,4%.

У периоду јануар - фебруар 2018. остварен је извоз у вриједности од 588 милиона КМ, што је за 22,9% више у односу на исти период претходне године. Увоз је, у истом периоду, износио 688 милиона КМ, што је за 11,0% више у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - фебруар 2018. године, највише се извозило у Италију и то у вриједности од 83 милиона КМ, односно 14,1%, те у Хрватску  
79 милиона КМ, односно 13,5% од укупно оствареног извоза. У истом периоду, највише се увозило из Србије и то у вриједности од 112 милиона КМ, односно 16,3% и из Италије, у вриједности од 80 милиона КМ, односно 11,6% од укупно оствареног увоза.

Посматрано по групама производа, у периоду јануар - фебруар 2018. године, највеће учешће у извозу остварује електрична енергија са 56 милиона КМ, што износи 9,5% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 45 милиона КМ, што износи 6,5% од укупног увоза.

хиљ. КМ

2017

2018

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Жељка Драшковић  [zeljka.draskovic@rzs.rs.ba](mailto:zeljka.draskovic@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Владан Сибиновић, начелник одјељења и главни уредник  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |